
ДО
ОБЩИНСКИ СЪВЕТ
БУРГАС





ДОКЛАДНА ЗАПИСКА

от Димитър Николов
Кмет на Община Бургас


ОТНОСНО: Изменение и допълнение на Правилник за дейността на общинско предприятие ОП „ Обреден комплекс – Бургас”


УВАЖАЕМИ ОБЩИНСКИ СЪВЕТНИЦИ,

Гробищен парк Бургас започва да функционира през 60-те години на миналия век, като старата част на парка обхваща територия от 550 декара, а предвиденото разширение е с допълнителни 280 декара. Към настоящия момент са обособени 110 парцела с различна големина, два парцела за мюсюлманско гробище и по един парцел за арменско и еврейско гробище. Съществуващите към момента гробни места са над 200 000. Средногодишно на територията на парка се правят между 1800 и 2200 погребения, като една част от тях са в съществуващи стари гробни места, а другите в нови гробни места. Цялостната поддръжката на Гробищен парк Бургас се извършва от ОП “Обреден комплекс“ Бургас. В щатното разписание на Общинското предприятие, прието от Общински съвет-Бургас са утвърдени 14 щатни бройки за звеното по поддръжка на гробищен парк, от които 1/една/ щатна бройка на отговорник спомагателни дейности, който координира и контролира дейността и 13 Работник - озеленяване. От тях трима отговарят за изработката на траурни венци, букети, зацветяване и поливане на цветните площи и за платената услуга по поддръжка на гробни места. Предвиденият в щатното разписание персонал е крайно недостатъчен за адекватното и навременно обслужване на цялата територия. Въпреки усилията на ръководството за оптимизиране на процесите и създаване на ефективна организация на работа, наличният персонал не е в състояние да обработва своевременно зелени площи, алеи и обществени пространства. Това е особено осезаемо през пролетните и летни месеци, които се характеризират с интензивен растеж на растителността и ненавременната намеса води до затруднен достъп до гробните места. За да се предостави адекватна поддръжка е необходимо да се осигурят допълнителни щатни бройки за работник- озеленяване, което е в правомощията на Общински съвет Бургас и изисква промяна в Приложение №1 Организационно-управленска структура и числен състав, към чл.5, ал.1 от Правилника за дейността на ОП „Обреден комплекс-Бургас“, приет с Решение на Общински съвет Бургас по т. 6, Протокол № 18 от 21.12.2020 година в частта „ПРОФЕСИИ НЕИЗИСКВАЩИ СПЕЦИАЛНА КВАЛИФИКАЦИЯ“ Съгласно предварителните разчети на директора на общинското предприятие ще са необходими 8 щатни бройки за работник- озеленяване, които ще извършват косене на общите части, зелени пространства, тревни пътеки и ръчно събиране на изхвърлените растителни и други отпадъци.
 Повишаване на капацитета, оптимизиране работата на общинското предприятие за извършване на дейности, свързани с почистването, сметосъбирането и поддръжка на гробното поле, както и по-бърза реакция за отстраняване на нередности по сигнали от граждани. 
Средствата, необходими за заплати и осигуровки на допълнително заявените 8 /осем/ щатни бройки, възлиза на 12 768.00 лв./месечно Годишния размер на необходимите средства възлиза на 153216.00 лева. 
 Настоящият Проект за Правилник за изменение и допълнение на Правилника за организацията и дейността на обществения посредник на територията на бургаска община е в пълно съответствие с националното законодателство, съотносимата съдебна практика, както и правото на Европейския съюз

             Проектът на правилник ведно с мотивите е оповестен на портала за обществени консултации и на сайта на Община Бургас, в съответствие с изискванията на чл.26, ал.3 от Закона за нормативните актове за предложения и мнения по проекта. На заинтересованите лица е предоставен 14-дневен срок, считано от датата на публикуване на проекта, предвид необходимостта от незабавно допълване щатното разписание и увеличаване на числения състав, с цел оптимизиране работата на общинското предприятие, своевременно осигуряване поддържането на парковите пространства през пролетните и летни месеци в оптимизиран режим на работа. В предоставения срок не са постъпили становища и мнения по проекта.

 Предвид изложеното на основание чл. 21, ал. 1, т.8 Закон за местното самоуправление и местната администрация , както и  чл. 52, ал. 3 от Закон за общинската собственост, чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:





РЕШЕНИЯ:

§ 1. Приема актуализирано Приложение № 1 към чл.5, ал.1 организационно – управленска структура и числен състав, на Правилник за изменение и допълнение на правилник за дейността на ОП „ ОБРЕДЕН КОМПЛЕКС – БУРГАС“, както следва:



Приложение № 1 към чл.5, ал.1 ОП „ОБРЕДЕН КОМПЛЕКС”
ОРГАНИЗАЦИОННО - УПРАВЛЕНСКА СТРУКТУРА И ЧИСЛЕН СЪСТАВ

	Ръководство
	Численост на персонала /бр/

	
	

	Директор
	1

	Главен счетоводител
	1

	АНАЛИТИЧНИ СПЕЦИАЛИСТИ И АДМИНИСТРАТИВЕН ПЕРСОНАЛ
	5

	ПЕРСОНАЛ ЗАЕТ С УСЛУГИ НА НАСЕЛЕНИЕТО
	20

	ОПЕРАТОРИ НА МАШИНИ И СЪОРАЖЕНИЯ И ТРАНСПОРТНИ СРЕДСТВА
	4

	ПРОФЕСИИ НЕИЗИСКВАЩИ СПЕЦИАЛНА КВАЛИФИКАЦИЯ

	22

	ОБЩО
	53

